हरियाणा में होगा जैविक शहद का उत्पादन किसानों को हर साल देंगे 10 हजार बाॅक्स
अबप्रदेश में जैविक शहद उत्पादन किए जाने की योजना है। शहद को बढ़ावा देने के लिए कुरुक्षेत्र जिला के शाहबाद कस्बे के समीप रामनगर में मधुमक्खी पालन केंद्र का निर्माण किया जा रहा है। करीब 10.50 करोड़ रुपए की लागत से बनने वाले केंद्र का निर्माण कार्य अगस्त 2016 तक पूरा होने की संभावना है। यहां पर अभी से जैविक शहद उत्पादन किया जाने लगा है। इसे बाजार में बेचने की योजना है। सेंटर में स्थापित फलों के बाग पर किसी प्रकार का कीटनाशक प्रयोग नहीं किया जाता। यहां मधुमक्खी जो भी शहद बनाती हैं, वह जैविक तैयार होता है। भविष्य में जैविक शहद को और बढ़ावा दिया जाएगा। किसानों को इसका प्रशिक्षण भी दिया जाएगा।
एकीकृत मधुमक्खी पालन केंद्र, रामनगर की ओर से हर साल किसानों को 10 हजार बक्से दिए जाएंगे। इससे प्रदेश में शहद का उत्पादन बढ़ाने में मदद मिल सकेगी। किसान जैविक शहद का उत्पादन करेंगे और गुणवत्ता बरतेंगे तो किसानों को दाम भी बाजार से अधिक मिलने की संभावना है।
केंद्र में आधुनिक प्रयोगशाला का निर्माण भी किया जाएगा जहां हरियाणा ही नहीं बल्कि दूसरे प्रदेशों के किसान भी मधुमक्खी पालन का प्रशिक्षण हासिल कर सकेंगे। केंद्र में मधुमक्खी पालन सें संबंधित समस्याओं का समाधान किया जाएगा। मधुमक्खी पालकों को तकनीकों के बारे में बारीकी से जानकारी दी जाएगी। मधुमक्खी पालक प्रशिक्षण लेने के बाद तकनीाकें का उपयोग कर शहद से बनने वाले रोयल जैली, वैक्स जैसे उत्पाद खुद ही तैयार कर सकेंगे। इस प्रकार मूल्य संवर्द्धन से उनका लाभ भी बढ़ने की संभावना है।
प्रदेश के किसानों को मधुमक्खी पालन की ओर ध्यान देना चाहिए। इससे किसान को अतिरिक्त आय होती है और फसल उत्पादन भी बढ़ता है। रामनगर शाहबाद में बनने वाले केंद्र का निर्माण अगस्त 2016 तक पूरा होगा। -डॉ.बीएस सेहरावत, मिशन निदेशक, राष्ट्रीय बागवानी मिशन।
विशेषज्ञों ने गांव चढ़ूनी में अजय सिंह के फार्म का दौरा किया और बताया कि हमें 10 बाक्स के बाद एक सुपर बाक्स लगाकर शहद निकालना चाहिए। इससे शहद उत्पादन बढ़ सकता है।
इजराइल से आए विशेषज्ञ ने कहा कि कॉलोनी में उन्नत किस्मों की मधुमक्खियां शामिल कर शहद उत्पादन बढ़ाया जा सकता है। अभी तकनीकी ज्ञान होने के कारण काफी दिक्कत होती है।
इजराइल के बी-कीपिंग विशेषज्ञ डॉ. हेम इफरात ने मधुमक्खी पालन केंद्र रामनगर का दौरा किया। इस दौरान विभिन्न मुद्दों पर हरियाणा के अधिकारियों के साथ विचार-विमर्श भी किया।
शहद में पानी की मात्रा 19 फीसदी के करीब होनी चाहिए। इससेअधिक मात्रा में पानी रहने से शहद का रंग काला हो जाता है। मधुमक्खीपालकों को शहद का भाव बाजार में 80 से 100 रुपए किलोग्राम तक मिलता है। इस शहद की प्रोसेसिंग भी बेहतर तरीके से नहीं होती।
मधुमक्खी पालन कंेद्र में मधुमक्खियों का अवलोकन करते इजरायली वैज्ञानिक।
रामनगर में मधुमक्खी पालन के लिए बनाई गई लैब।
शहद का प्रसंस्करण यानी प्रोसेसिंग कर अधिक दाम लिया जा सकता है। अधिकतर किसान शहद को छत्तों से निकालकर बाजार में बेच देते हैं इसे रॉ ऑफ हनी कहते हैं। इस वजह से शहद का अधिक दाम नहीं मिल पाता। बाजार में उच्च गुणवत्ता का शहद बिकता है। वह मशीनों के जरिए कई बार प्रोसेस कर मार्केट में लाया जाता है। साफ-सुथरा होने की वजह से दाम अच्छे मिल जाते हंै। किसान शहद की प्रोसेसिंग बेहतर तरीके से नहीं करते। यदि शहद की प्रोसेसिंग की जाए तो मुनाफे में बढ़ोतरी हो सकती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva